Publication: Magyar Közlöny
Issue: MK-2002-64 (Year: 2002, Number: 64)
Era: 1990-2004
Section: a 40/2002. (V. 14.) FVM rendelethez
Paragraph Index: 442

l) az illetékes hatóság céljaira biztosítani kell megfelelõen berendezett, jól zárható helyiséget és a vizsgálatok elvégzéséhez szükséges felszerelést. 1.5. A halászati terméket a kirakodás vagy az elsõ eladás után (ahol célszerû) késedelem nélkül el kell szállítani a rendeltetési helyére (VII. fejezet szerint). 1.6. Ha az 1.5. pontban elõírt feltételek nem teljesülnek, a piacoknak rendelkezni kell elegendõ nagyságú és mennyiségû hûtõkamrával, ahol a halászati termékek tárolhatók a rendeltetési helyükre történõ szállításig. A hûtõkamrában a halászati terméket az olvadó jég hõmérsékletén kell tárolni, a vonatkozó higiéniai követelmények szerint. 1.7. Azoknak a nagybani piacoknak, ahol halászati terméket árulnak vagy tárolnak, alkalmazni kell az üzemekre, berendezésekre és azok személyzetére vonatkozó higiéniai elõírásokat a III. fejezet A) pontja szerinti külön jogszabály szerint (a munkaruha viselésére vonatkozó kötelezettség kivételével). 1.8. A vizsgálati helyiség tisztán tartására, valamint a rágcsálók és a rovarok elleni védelemre, továbbá a szállító eszközök tisztítására szintén a III. fejezet A) pontja szerinti külön jogszabály elõírásait kell alkalmazni. III. Fejezet A szárazföldi létesítmények mûködésének feltételei A) Az üzemekre, berendezésekre és azok személyzetére vonatkozó általános feltételek Az üzemekre és berendezésekre vonatkozó általános feltételekre, valamint a személyzet általános higiéniai követelményeire az élelmiszerek elõállításának és forgalmazásának élelmiszer-higiéniai feltételeirõl szóló 17/1999. (II. 10.) FVM—EüM együttes rendelet 1. számú mellékletében foglaltakat kell alkalmazni. B) Különleges feltételek a halászati termékek szárazföldi létesítményben történõ kezelésére

Source: https://magyarkozlony.hu/hivatalos-lapok/a106f08647331795f5d66e43ff7551571868efd9/dokumentumok/6df1cf91341b604edb5f50ce2fe4092df42bc9fe/letoltes